zmluva o poskytovaní služieb

v OBLASTI VZDELÁVANIA

UZAVRETÁ

v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov

MEDZI

**objednávateľom:**

názov školy: Základná škola Malokarpatské námestie 1, 841 03 Bratislava

adresa: Malokarpatské námestie 1, 841 03 Bratislava - Lamač

IČO: 42 17 09 15

v mene ktorého koná: Mgr. Alena Petáková, riaditeľka školy

bankové spojenie: IBAN: SK92 0200 0000 0026 1585 3551

a

**DODÁVAteľom:**

obchodné meno: **Excellent Partners s. r. o.**

IČO: 52 114 635

adresa sídla: Ľubochnianska 16, 080 06 Prešov

doručovacia adresa: Ľubochnianska 16, 080 06 Prešov

zápis v obchodnom registri: Okresný súd Prešov, oddiel: Sro, vložka č. 37611/P

v mene ktorého konajú: Ing. Vladislav Leško, konateľ

a PaedDr. Boris Kapucian, konateľ

bankové spojenie: IBAN: SK95 1100 0000 0029 4606 6595

1. ***Predmet a účel zmluvy***
	1. Dodávateľ sa touto zmluvou a za podmienok v nej dohodnutých zaväzuje poskytovať Objednávateľovi Dohodnuté služby v oblasti vzdelávania.
	2. Objednávateľ sa touto zmluvou a za podmienok v nej dohodnutých zaväzuje zaplatiť Dodávateľovi odplatu za poskytnutie Dohodnutých služieb v oblasti vzdelávania.
2. ***Vymedzenie pojmov***
	* 1. Na účely právneho vzťahu založeného touto zmluvou:

Objednávateľom sa rozumie Základná škola IČO: 42170915, adresa: Malokarpatské námestie 1, 841 03 Bratislava

Dodávateľom sa rozumie obchodná spoločnosť Excellent Partners s.r.o., IČO: 52 114 635, so sídlom: Ľubochnianska 16, 080 06 Prešov, zapísaná v Obchodnom registri Okresného súdu Prešov, v oddiele: Sro, vložka č. 37611/P;

* + 1. Zmluvnou stranou sa rozumie, podľa povahy veci, jednotlivo Objednávateľ alebo Dodávateľ. Zmluvnými stranami sa rozumejú spolu Objednávateľ a Dodávateľ;
		2. Accelium School/EDU sa rozumie on-line výukový program využívajúci rôznorodé strategické a logické hry s metodickým know - how na rozvoj myslenia, sociálnych zručností a emocionálnej inteligencie, ktorý pomáha užívateľom stať sa efektívnymi a pružnejšie myslieť. Tento program funguje nepretržite od roku 1994, a to aktuálne už vo viac ako 30 krajinách;
		3. Prevádzkovateľom Accelium School/EDU sa rozumie obchodná spoločnosť Accelium Group Ltd., so sídlom 20 Hata’as St., Kfar Saba, 441 0001, Izrael, ktorá je i výlučným vlastníkom a autorom Accelium School/EDU.
		4. Ponukou služieb Dodávateľa sa rozumejú nasledovné služby:
		5. **Prémiové ročné** predplatné, ktoré zahŕňa :
			1. jednorázovú registrácia školy do Accelium School/EDU (platná na celé obdobie fungovania Accelium School/EDU);
			2. úvodný tréning učiteľov – Initial Training;
			3. kurz učiteľov orientovaný na projekty – Project Oriented Course;
			4. pokročilý tréning učiteľov – Advance Training;
			5. ročné vzdelávacie moduly pre školské triedy – Class Project; (pre všetky vekové kategórie)
			6. hodnotenie výsledkov – Score assesment test;
			7. Accelium medzinárodná olympiáda – Accelium International Olympics;
			8. Matematický projekt – MaxIt, vrátane tréningu a zaškolenia učiteľov
			9. Tématické moduly a webináre
			10. Workshop : rodičia & deti;
		6. Dohodnutými službami sa rozumejú tie služby z Ponuky služieb Dodávateľa, ktoré sú uvedené v Prílohe k tejto zmluve, a to v rozsahu – pre počet učiteľov, školských tried a/alebo užívateľov – v tejto prílohe uvedenom.
	1. Pojmy uvedené veľkým začiatočným písmenom majú význam podľa predošlého odseku v každom a ktoromkoľvek gramatickom tvare jednotného i množného čísla.
	2. Ak nie je výslovne stanovené inak, pojmy vymedzené v predošlom odseku, ak sú uvedené veľkým začiatočným písmenom, majú rovnaký význam aj vo všetkých právnych úkonoch vedúcich k zmene alebo k zániku právneho vzťahu založeného touto zmluvou, ako aj vo všetkých ďalších písomnostiach, prejavoch vôle a inej komunikácii medzi Zmluvnými stranami, ktoré sa týkajú právneho vzťahu založeného touto zmluvou alebo s ním súvisia.
	3. Odkaz na určité ustanovenie zmluvy predstavuje odkaz na príslušné ustanovenie tejto zmluvy.
1. ***Odplata a platobné podmienky***
	1. Zmluvné strany sa dohodli na odplate pre Dodávateľa za poskytnutie Dohodnutých služieb v celkovej výške **7.200 € s DPH,** slovami: Sedemtisíc dvesto EUR s daňou z pridanej hodnoty. Cena jednotlivých služieb je bližšie špecifikovaná v Prílohe k tejto zmluve.
	2. Objednávateľ zaplatí odplatu za poskytnutie Dohodnutých služieb v jednej splátke so splatnosťou 30 dní od dátumu vystavenia faktúry
	3. Objednávateľ zaplatí odplatu za poskytnutie Dohodnutých služieb v prospech bankového účtu Dodávateľa uvedeného v záhlaví tejto zmluvy.
	4. Dodávateľ znáša všetky náklady spojené s plnením tejto zmluvy a nemá voči Objednávateľovi právo na ich náhradu.
2. ***Vyhlásenia, práva a povinnosti Dodávateľa***
	1. Dodávateľ vyhlasuje, že je Prevádzkovateľom Acceliumm School/EDU riadne oprávnený na propagovanie a ponúkanie Accelium SchoolEDU na území Slovenskej a Českej republiky.
	2. Dodávateľ vyhlasuje, že Dohodnuté služby poskytuje v rozsahu a kvalite požadovaných Prevádzkovateľom Accelium Schoo/EDU.
	3. Dodávateľ sa zaväzuje Dohodnuté služby poskytovať riadne a pri ich plnení postupovať s odbornou starostlivosťou.
	4. Dodávateľ sa zaväzuje Dohodnuté služby poskytovať v lehotách dohodnutých s Objednávateľom, inak v lehotách primeraných rozsahu a obsahu tej-ktorej služby.
	5. Dodávateľ má právo kedykoľvek skontrolovať využívanie Accelium School/EDU Objednávateľom, najmä či mu boli dané správne informácie o menách a počtoch žiakov v triedach, ktorým je zriadený prístup do Accelium School/EDU, či mu boli riadne oznámené zmeny žiakov v triedach alebo iné relevantné informácie, a či nedochádza k iným porušeniam tejto zmluvy zo strany Objednávateľa, jeho zamestnancov alebo iných osôb, ktorým bol prístup k Accelium School/EDU Objednávateľom umožnený, najmä dodržiavanie odsekov 4 a 5 článku V tejto zmluvy.
	6. Dodávateľ má právo vykonať akékoľvek zmeny v Accelium School/EDU, ktoré určil, odporučil alebo schválil Prevádzkovateľ Accelium School/EDU, vrátane zmeny alebo odstránenia ktorejkoľvek jeho časti. Dodávateľ sa zaväzuje o zásadných zmenách Objednávateľa informovať.
	7. Dodávateľ má právo obmedziť, prerušiť alebo zastaviť poskytovanie prístupu do Accelium School/EDU z dôvodov nutnej správy, údržby a/alebo opravy, a to bez predchádzajúceho oznámenia Objednávateľovi či jeho súhlasu, a to na dobu nevyhnutnú na zrealizovanie nutnej správy, údržby a/alebo opravy Accelium School/EDU.
	8. Dodávateľ má právo okamžite zablokovať prístup k Accelium School/EDU Objednávateľovi a/alebo ktorémukoľvek Objednávateľom nahlásenému užívateľovi ak došlo alebo dochádza k porušovaniu tejto zmluvy alebo ak Objednávateľ a/alebo ten-ktorý užívateľ nerešpektujú všeobecne uznávané morálne, etické a právne pravidlá korektného využívania on-line programov.
	9. Dodávateľ má rovnako právo okamžite zablokovať prístup k Accelium School/EDU Objednávateľovi a všetkým Objednávateľom nahláseným užívateľom ak je Objednávateľ v omeškaní s riadnou úhradou dohodnutej odplaty alebo jej časti podľa článku III, a to až do jej úplného riadneho zaplatenia.
3. ***Vyhlásenia, práva a povinnosti Objednávateľa***
	1. Objednávateľ vyhlasuje, že bude Accelium School/EDU využívať výlučne pre potreby výuky svojich žiakov, rešpektujúc všeobecne uznávané morálne, etické a právne pravidlá korektného využívania on-line programov.
	2. Objednávateľ sa zaväzuje viesť všetky osoby, ktorým umožní prístup k Accelium School/EDU, k dodržiavaniu všeobecne uznávaných morálnych, etických a právnych pravidiel korektného využívania on-line programov. Táto povinnosť Objednávateľa sa vyslovene vzťahuje aj na zákonných zástupcov maloletých užívateľov.
	3. Objednávateľ sa zaväzuje poskytovať Dodávateľovi úplné a pravdivé informácie potrebné pre poskytovanie Dohodnutých služieb. Rovnako sa zaväzuje Dodávateľovi bezodkladne písomne oznamovať všetky zmeny, ktoré sú relevantné pre poskytovanie Dohodnutých služieb, a to najmä zmeny týkajúce sa jednotlivých užívateľov a ich počtov.
	4. Objednávateľ sa zaväzuje poskytovať Dodávateľovi všetku súčinnosť potrebnú k riadnemu poskytnutiu Dohodnutých služieb. Lehoty na poskytnutie Dohodnutých služieb sa vždy predlžujú o čas, kedy je Objednávateľ v omeškaní s poskytnutím potrebnej súčinnosti.
	5. Objednávateľ berie na vedomie, že všetky informácie a materiály, ktoré získa v priebehu alebo v súvislosti s poskytovaním služieb podľa tejto zmluvy od Dodávateľa, vrátane obsahu zmluvy samej, sú obchodným tajomstvom a vždy sa považujú za dôverné;
	6. Objednávateľ sa rovnocenne zaväzuje upozorniť všetky osoby, ktorým sprístupní akékoľvek informácie a/alebo materiály, ktoré získa v priebehu alebo v súvislosti s poskytovaním služieb podľa tejto zmluvy od Dodávateľa, vrátane zákonných zástupcov maloletých osôb, že všetky sú obchodným tajomstvom a vždy sa považujú za dôverné.
4. ***Doručovanie písomností***
	1. Písomnosti týkajúce sa právneho vzťahu založeného touto zmluvou sa zasielajú na doručovaciu adresu adresáta, uvedenú v tejto zmluve, alebo na inú adresu, ktorú Zmluvná strana následne preukázateľne oznámi druhej Zmluvnej strane. Ak sa takto odoslaná písomnosť vráti odosielateľovi ako nedoručiteľná, považuje sa za doručenú dňom, keď adresát odoprel jej prijatie, resp. prvým dňom odbernej lehoty, počas ktorej si ju adresát nevyzdvihol.
	2. Zmluvné strany sa zaväzujú riadne preberať písomnosti týkajúce sa právneho vzťahu založeného touto zmluvou, ktoré sú doručené na adresu podľa predošlého odseku.
	3. Písomnosti týkajúce sa právneho vzťahu založeného touto zmluvou sa vždy považujú za doručené aj okamihom ich osobného odovzdania adresátovi, ktorý je fyzickou osobou, resp. fyzickej osobe, ktorá je štatutárnym orgánom adresáta alebo členom jeho štatutárneho orgánu, alebo fyzickej osobe nachádzajúcej sa v prevádzkových alebo iných priestoroch adresáta, ktorá o sebe vyhlási, že je oprávnená prijímať zásielky za adresáta, ak Zmluvná strana nemá dôvod pochybovať o takom vyhlásení.
	4. Písomnosti týkajúce sa právneho vzťahu založeného touto zmluvou sa môžu zasielať aj telefaxom alebo elektronickou poštou, a to na telefaxové čísla, resp. e-mailové adresy, ktoré si Zmluvné strany na daný účel oznámia. Odosielateľ môže takto odoslanú písomnosť považovať za doručenú iba vtedy, ak jeho telefaxové zariadenie potvrdí prenos písomnosti adresátovi, resp. ak jeho e-mailový klient potvrdí doručenie alebo prečítanie e-mailovej správy adresátom. Ustanovenia všeobecne záväzných právnych predpisov, ktoré upravujú písomnú formu právnych úkonov urobených telefaxom alebo elektronickými prostriedkami, tým nie sú dotknuté.
5. ***Spoločné a záverečné ustanovenia***
	1. Táto zmluva nadobúda účinnosť okamihom jej uzavretia.
	2. Neoddeliteľnou obsahovou súčasťou tejto zmluvy je Príloha uvádzajúca Dohodnuté služby.
	3. Zmluvné strany potvrdzujú pre vylúčenie pochybností, že právny vzťah založený touto zmluvou, ako aj súvisiace právne vzťahy (vrátane zodpovednostných právnych vzťahov), sú obchodnými záväzkovými vzťahmi.
	4. Ak táto zmluva výslovne neurčuje inak, je možné ju zmeniť a zrušiť iba dohodou oboch Zmluvných strán v písomnej forme.
	5. Písomné vyhotovenie tejto zmluvy zahŕňa všetky podmienky, na ktorých sa Zmluvné strany dohodli, a nahrádza všetky prípadné predchádzajúce ústne alebo písomné dohody, ktoré sa týkajú právneho vzťahu ňou založeného.
	6. Pri výklade tejto zmluvy sa vezme zreteľ na všetky okolnosti, najmä rokovania Zmluvných strán pred jej uzavretím i prax, ktorú si medzi sebou zavedú pri jej plnení.
	7. Ak sa v dôsledku zmeny relevantnej právnej úpravy stane niektoré dojednanie obsiahnuté v tejto zmluve neplatným alebo neúčinným alebo taký stav hrozí, Zmluvné strany sa zaväzujú rokovať o zmenách zmluvy, aby sa dosiahol výsledok čo najbližší neplatnému alebo neúčinnému dojednaniu, ktorý je súladný s novou právnou úpravou.
	8. Ak sa v dôsledku zmeny relevantnej právnej úpravy zrušia všeobecne záväzné právne predpisy, ustanovenia všeobecne záväzných právnych predpisov alebo právne inštitúty, na ktoré sa táto zmluva priamo odvoláva, nahradia sa bez ďalšieho takými všeobecne záväznými právnymi predpismi, ich ustanoveniami a právnymi inštitútmi, ktoré im budú svojou povahou a účelom najbližšie.
	9. Táto zmluva sa vyhotovuje v dvoch rovnopisoch, po jednom pre každú Zmluvnú stranu.

---------------------------------------------------------------[KONIEC TEXTU]----------------------------------------------------------------

**PODPISY**

Zmluvné strany potvrdzujú svojimi podpismi, že si zmluvu pred jej uzavretím dôkladne prečítali a porozumeli všetkým jej náležitostiam, a navzájom vyhlasujú, že je výrazom ich slobodnej a vážnej vôle. Zmluvné strany ďalej vyhlasujú, že nekonajú v omyle, v núdzi ani za nápadne nevýhodne podmienok, majú plnú právnu spôsobilosť a ich zmluvná voľnosť nie je nijako obmedzená.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Základná škola Malokarpatské námestie 1, 841 03 Bratislava **Excellent Partners s.r.o.**

Mgr. Alena Petáková, riaditeľka školy Ing. Vladislav Leško, konateľ

 PaedDr. Boris Kapucian, konateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miesto a dátum podpisu Miesto a dátum podpisu